title: The John B. Sails
text: The John B. Sails a zo ur ganaouenn hengounel eus Nassau (kêr-benn Bahamas) hag a voe treuzskrivet e saozneg hag embannet he fozioù e 1916 gant ar barzh ha skrivagner saoz Richard Le Gallienne (1866-1947).
  
  Evit doare e vije bet enrollet hag embannet gant ar strollad folk stadunanat The Weavers evit ar wech kentañ e 1950, (The Wreck Of The) John B an titl anezhi.Adkemeret e voe gant meur a arzour all :
   e 1952 gant ar c'haner bahamian Blake Alphonso Higgs (1915-1986), John B. Sail (Wreck Of The John B.) he zitl,
   e 1958 gant ar strollad folk stadunanat The Kingston Trio, Sloop John B he zitl,
   e 1959 gant Johnny Cash (I Want To Go Home),
   e 1960 gant Lonnie Donegan (I Wanna Go Home),
  hag all...
  
  Adkempennet, ha yaouankaet war un dro, e voe gant Brian Wilson (1942-) evit ma vije kanet gant The Beach Boys : embannet e 1966 en albom Pet Sounds e teuas Sloop John B da vezañ unan eus brudetañ kanaouennoù ar strollad stadunanat.
  
  Gerioù Sloop John B (doare The Beach Boys) ...
    ...war al lec'hienn A-Z Lyrics.
  
  Yezhoù all
  Kanet eo bet un doare gallek — Mister John B. — gant Sylvie Vartan e 1966 hep n'o dije ar gerioù anezhañ mann ebet da welet gant ar re orin :  Sylvie Vartan o kanañ Mister John B. war al leurenn e miz C'hwevrer 2008.. Souezhusat tra ! embannet e voe un doare gallek all gant Stone — Fille Ou Garçon — e 1966 ivez.
  
  Liammoù diavaez
    (The Wreck Of The) John B, kanet gant The Weavers.
    The John B. Sails, kanet gant Blake Alphonso Higgs.
    The Wreck Of The John B, kanet gant The Kingston Trio.
    Sloop John B, kanet gant The Beach Boys.
    Sloop John B, kanet gant Waylon Jennings.
  
  Notennoù ha daveennoù
  
  Kanaouennoù saoznek
  Kanaouennoù The Beach Boys